Helena Amiradżibi-Stawińska

Helena Amiradżibi-Stawińska, ankaŭ Helena Amiradżibi (esperante: Helena Amiraĝibi-Stavinska; naskiĝis la 23-an de septembro 1932 en Tbiliso, Sovetunio/Kartvelio kaj mortis la 21-a de marto 2017) – estis soveta, kartvela kaj pola reĝisorino, scenaristino kaj verkistino, vidvino post morto de sia edzo Georgo Stefano Stavinski. Ŝi studis en filmlernejo en Moskvo. Multajn filmojn ŝi reĝisoris kune kun sia edzo. Helena Amiraĝibi devenas de aristokrata familio kartvela, pri kio ŝi mencias en sia aŭtobiografia libro Dolĉa vivo de princino. Post morto de sia edzo la reĝisorino, konata kiel Ĝiba, revenis al sia patrujo Kartvelio.

Aktorfilmoj reĝisoritaj de Helena Amiraĝibi-Stavinska
 1972 – Fortuno (Fortuna)
 1970 – Kiu kredas je cikonioj? (Kto wierzy w bociany?)
 1966 – Vespero antaŭfesta (Wieczór przedświąteczny)

Dokumentfilmoj reĝisoritaj de Helena Amiraĝibi-Stavinska
 1962 – Zambrov (Zambrów)
 1961 – Progreso teknika en pola fervojo (Postęp techniczny na PKP)
 1960 – Ho – ŝuisteto... (Ej – Szewczyku...)
 1959 – Pilotoj (Oblatywacze)

Verkoj de Helena Amiraĝibi-Stavinska
 2011 – Mia filma Moskvo (Moja filmowa Moskwa)
 2007 – Libro kontraŭkuirista (Książka antykucharska)
 1996 – Dolĉa vivo de princino (Słodkie życie księżniczki)

 Eksteraj ligiloj 
 Helena Amiraĝibi-Stavinska ĉe filmpolski.pl (pole)
 Fotaro ligita al Helena Amiraĝibi-Stavinska ĉe «Fototeka» (pole)

Kategorio:Polaj reĝisoroj
Kategorio:Polaj scenaristoj
Kategorio:Polaj verkistoj
Kategorio:Kartvelaj verkistoj